„Vreau să vă anunţ că imediat ce reîncepe campania electorală vreau să fiu alături de dumneavoastră într-un tur al unităţii României. O să merg în Moldova, o să merg în Transilvania, o să merg în Banat, în Oltenia, în Dobrogea, în Munteania, bineînţeles, pentru că vreau să vorbim despre români şi despre România, nu despre lucruri şi nu vreau să primim din nou ordine din afara ţării, de la PPE şi de la alţi indivizi care şi-au bătut joc de România şi în 2012 cum să trăim în România”, a spus Ponta.

„Le mulţumim, dar ştim singuri cum este mai bine pentru România şi ordinele lor şi dispreţul pe care îl au faţă de români este un lucru pe care nu îl vom mai accepta”, a adăugat Ponta.

El a arătat, de asemenea, că toţi cei care l-au votat, fie că sunt tineri sau bătrâni, din regiunile ţării sau din afara ţării, au tot respectul său.

Preşedinte PPE, Joseph Daul, îndeamnă partidele din România care sunt membre ale formaţiunii populare europene, adică PDL, PNL, PMP, UDMR şi PNŢCD, să îl susţină în turul II al prezidenţialelor pe Klaus Iohannis, el asigurându-l pe primarul Sibiului de sprijinul său.

El menţionează că apreciează şi rezultatele obţinute de ceilalţi candidaţi ai PPE —EElena Udreade la Partidul Mişcarea Populară, MMonica Macoveicandidat independent şi HHunor Kelemende la Uniunea Democratică a Maghiarilor din România.

"Reiterez importanţa mobilizării alegătorilor de centru-dreapta atât în România cât şi în străinătate pentru a-l sprijini pe Klaus Iohannis. De asemenea este crucial ca problemele ridicate de către candidaţii celorlalte partide membre PPE să fie abordate de către Klaus Iohannis în etapa finală a acestor alegeri. Valorile pentru care Klaus Iohannis şi partidele noastre membre s-au luptat în această campanie sunt comune pentru toţi membrii familiei noastre politice şi trebuie să avem grijă ca toate aceste valori să meargă mai departe. Partidele membre PPE din România, PDL, PNL, PMP, UDMR şi PNŢCD - partidele de centru - dreapta trebuie să rămână unite dacă vrem să câştigăm pe 16 noiembrie", afirmă Daul.